—

Linii bugetare pentru care respectivul comentariu bugetar, astfel cum a fost propus în proiectul de buget și modificat prin scrisoarea rectificativă, este aprobat. Linia bugetară Denumire 04 03 02 01 Progress — Sprijinirea elaborării, a punerii în aplicare, a monitorizării și a evaluării politicilor sociale și de ocupare a forței de muncă ale Uniunii și a legislației în domeniul condițiilor de muncă Se modifică textul după cum urmează: – încurajarea creării de locuri de muncă , promovarea angajării tinerilor și combaterea sărăciei prin promovarea unei convergențe sociale crescute datorită etichetei sociale decente, caracterizate de raporturi de muncă stabile și drepturi sociale, promovarea locurilor de muncă acceptabile pentru tineri și combaterea sărăciei prin promovarea unei convergențe sociale . 08 02 03 01 Îmbunătățirea sănătății și bunăstării pe tot parcursul vieții Se modifică textul după cum urmează: Obiectivele vizate de aceste activități sunt sănătatea și bunăstarea pentru toți pe tot parcursul vieții, sisteme sustenabile din punct de vedere economic în materie de sănătate și de îngrijiri medicale de înaltă calitate, cu o asistență medicală mai personalizată în vederea obținerii unei eficacități sporite, precum și oportunități pentru crearea de noi locuri de muncă și pentru creștere economică în sectorul sănătății și în sectoarele conexe. În acest sens, activitățile se vor concentra pe promovarea eficace a sănătății și pe prevenirea bolilor (de exemplu, înțelegerea factorilor determinanți ai sănătății, dezvoltarea unor vaccinuri preventive mai bune). Se va acorda o atenție deosebită aspectelor de sănătate legate de gen și de vârstă. În plus, se va pune accentul pe gestionarea, tratarea și vindecarea bolilor (în special cu ajutorul unei personalizări sporite a medicinii), inclusiv combaterea cancerului, a invalidității și a funcționalității reduse (de exemplu, prin transferul de cunoștințe către practica clinică și acțiuni inovatoare scalabile, o mai bună utilizare a datelor medicale, o viață independentă și asistență pentru autonomie). În plus, se vor face eforturi pentru îmbunătățirea procesului de luare a deciziilor în ceea ce privește prevenirea și acordarea de tratament, pentru identificarea și sprijinirea activităților de diseminare a celor mai bune practici în sectorul asistenței medicale și pentru sprijinirea îngrijirii integrate și preluarea inovațiilor tehnologice, organizaționale și sociale care le permit, în special persoanelor în vârstă și celor cu handicap, să rămână active și independente. În fine, activitățile se vor baza pe o abordare care integrează dimensiunea de gen ce recunoaște, printre altele, poziția femeilor atât în sectorul formal de îngrijire, cât și în cel informal. 08 02 03 03 Tranziția spre un sistem energetic fiabil, durabil și competitiv Se adaugă următorul text: Se va acorda atenție contribuției la eliminarea disparităților în materie de cercetare și inovare în Europa, fără a submina criteriile de excelență. 08 02 08 Instrumentul pentru IMM-uri Se modifică textul după cum urmează: În conformitate cu articolul 15 alineatul (3) din Regulamentul financiar, suma de 72 000 000 EUR în credite de angajament este disponibilă pentru acest articol bugetar în urma dezangajărilor efectuate în 2018 ca urmare a nepunerii în aplicare totale sau parțiale a proiectelor de cercetare. 09 04 02 01 Rolul de lider în materie de tehnologii ale informației și comunicațiilor Se adaugă următorul text: Aceasta ar putea include activități de cercetare suplimentare în domeniul dezvoltării motoarelor europene de căutare pe internet. 09 04 03 02 Promovarea unor societăți europene favorabile incluziunii, inovatoare și înclinate către reflexie Se modifică textul după cum urmează: Scopul celei de a doua provocări este de a „contribui la înțelegerea fundamentelor intelectuale ale Europei și a patrimoniului său cultural: a istoriei sale și a numeroaselor influențe europene și non-europene, ca inspirație pentru viața noastră de astăzi”, precum și de a facilita accesul la acest patrimoniu cultural și exploatarea sa, inclusiv viitorul cloud pentru patrimoniul cultural european . 32 04 03 01 Tranziția spre un sistem energetic fiabil, durabil și competitiv Se adaugă următorul text: Se va acorda atenție contribuției la eliminarea disparităților în materie de cercetare și inovare în Europa, fără a submina criteriile de excelență. 32 02 77 12 Acțiune pregătitoare — Instituirea unui sprijin semnificativ pentru regiunile aflate în tranziție cu o intensitate ridicată a carbonului și cărbunelui Se adaugă următorul text: — să instituie o echipă intra-DG pentru (a) a identifica domeniile de posibile sinergii între politicile/programele Uniunii pentru a eficientiza la maximum sprijinul financiar și politic post-2020; (b) sprijinirea regiunilor (a autorităților centrale și locale) în elaborarea unor strategii de tranziție sustenabile , prin furnizarea unor instrumente mai bine direcționate pentru schimburile intraregionale cu privire la cele mai bune practici, inclusiv cu privire la foile de parcurs cuprinzătoare privind reindustrializarea cu emisii scăzute de dioxid de carbon ; — să redirecționeze forurile părților interesate existente, inclusiv dialogul social și dialogul cu societatea civilă, în general, către elaborarea unor strategii de tranziție echitabilă și economice; — să ofere sprijin financiar suplimentar, în plus față de schemele de finanțare existente, fără redistribuire din alte programe, pentru stabilirea de foi de parcurs regionale/locale pentru o tranziție echitabilă către neutralitatea emisiilor de carbon până în 2050 în regiunile și comunitățile cele mai afectate. Finanțarea suplimentară ar trebui să sprijine, de asemenea, proiectele teritoriale/comunitare existente sau viitoare care se bazează pe implicarea lucrătorilor și a comunităților afectate prin consultare și responsabilizare. — să se consolideze Platforma pentru regiunile carbonifere în tranziție și secretariatul acesteia (instituită prin acțiunea pregătitoare în 2018 și continuată în 2019), pentru a îndeplini obiectivele climatice ale UE și angajamentele sale din cadrul Acordului de la Paris, asigurând în același timp o tranziție energetică echitabilă, în care regiunile carbonifere nu sunt lăsate în urmă, printr-o creștere a bugetului în 2020 și lărgind domeniul de aplicare al acțiunii pentru a include: — o asistență tehnică și o consolidare a capacităților suplimentare în regiunile care depind de cărbune și de activitățile cu o intensitate ridicată a carbonului, în domenii precum pregătirea strategiilor, dezvoltarea proiectelor, finanțarea proiectelor și facilitatea investițiilor private (numărul regiunilor-pilot participante la inițiativa UE a fost de 20 în martie 2019, în comparație cu patru în 2017); — un angajament împreună cu membrii și observatorii Comunității Energiei în ceea ce privește regiunile carbonifere în tranziție, prin organizarea unor acțiuni de informare regionale, în cooperare cu instituțiile financiare internaționale și cu partenerii internaționali; — dezvoltarea unei dimensiuni sociale a Platformei pentru regiunile carbonifere în tranziție, folosind cele mai bune practici ale inovării sociale: recalificarea și îmbunătățirea competențelor lucrătorilor și programe pentru tineret și minerii ieșiți în pensie. 34 02 01 Reducerea emisiilor de gaze cu efect de seră din Uniune Se adaugă următorul text: În ceea ce privește proiectele integrate, se va ține seama de un element de distribuție la selecția proiectelor, cu scopul de a facilita echilibrul geografic. Acesta va avea un caracter orientativ și nu ar trebui să insinueze că ar exista fonduri sau alocări garantate per stat membru. 34 02 02 Creșterea rezistenței Uniunii la schimbările climatice Se adaugă următorul text: În ceea ce privește proiectele integrate, se va ține seama de un element de distribuție la selecția proiectelor, cu scopul de a facilita echilibrul geografic. Acesta va avea un caracter orientativ și nu ar trebui să insinueze că ar exista fonduri sau alocări garantate per stat membru. 34 02 03 O mai bună guvernanță și informare în domeniul climei la toate nivelurile Se adaugă următorul text: În ceea ce privește proiectele integrate, se va ține seama de un element de distribuție la selecția proiectelor, cu scopul de a facilita echilibrul geografic. Acesta va avea un caracter orientativ și nu ar trebui să insinueze că ar exista fonduri sau alocări garantate per stat membru.